CELEX: 62013TN0139
Language: hu
Date: 2013-03-08 00:00:00
Title: T-139/13. sz. ügy: 2013. március 8-án benyújtott kereset — Eltek kontra OHIM — Eltec Elektronik (ELTEK)

25.5.2013   
            
            
               HU
            
            
               Az Európai Unió Hivatalos Lapja
            
            
               C 147/21
            
         2013. március 8-án benyújtott kereset — Eltek kontra OHIM — Eltec Elektronik (ELTEK)
   (T-139/13. sz. ügy)
   2013/C 147/38
   A keresetlevél nyelve: angol
   
      Felek
   
   
      Felperes: Eltek SpA (Casale Monferrato, Olaszország) (képviselő: G. Floridia és R. Floridia ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Eltec Elektronik AG (Mainz, Németország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               helyezze hatályon kívül a fellebbezési tanácsnak az R 511/2012-1. sz. ügyben, a B 992 851. sz. felszólalási eljárással és a 4368 064. sz. közösségi védjegybejelentéssel kapcsolatban 2013. január 7-én hozott (2013. január 22-én helyesbített), 2013. január 10-én közölt és kézbesített határozatát, mivel a lajstromozhatóság mindegyik áru vonatkozásában teljes mértékben fennáll;
            
         
               —
            
            
               az OHIM-ot kötelezze a Törvényszék előtt felmerülő költségek viselésére, és a fellebbezési tanács előtti eljárásban résztvevő másik felet kötelezze a felszólalási osztály és a fellebbezési tanács előtti költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az „ELTEK” szóvédjegy a 9. osztályba tartozó áruk vonatkozásában — 4 368 064. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: az. „ELTEC” német védjegy és a Benelux-államokat, Spanyolországot, Franciaországot, Olaszországot, Ausztriát és Portugáliát megjelölő nemzetközi védjegy a 9., 37., 38., 41. és 42. osztályba tartozó áruk és szolgáltatások vonatkozásában.
   
      A felszólalási osztály határozata: a felszólalási osztály a felszólalást részben elutasította.
   
      A fellebbezési tanács határozata: a fellebbezési tanács a fellebbezésnek helyt adott és elutasította a közösségi védjegy 9. osztályba tartozó áruk vonatkozásában történő lajstromozását.
   
      Jogalapok: a 207/2009 tanácsi rendelet 8. cikke (1) bekezdése b) pontjának megsértése.